Diari Oficial de la Generalitat Valenciana


Sumari del DOGV 8418, del 07-11-2018 (2018/9954)

RESOLUCIÓ de 16 d'octubre de 2018, del director general de Farmàcia i Productes Sanitaris, que accepta la sol·licitud de tancament voluntari i iniciar un nou procediment de vinculació de la farmaciola farmacèutica permanent en la Urbanització La Rellana del municipi d'Algorfa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8418

Data del DOGV
:   07-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9954


Data del document
:   16-10-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * Algorfa
    * farmacologia

RESOLUCIÓ de 16 d'octubre de 2018, del director general de Farmàcia i Productes Sanitaris, que accepta la sol·licitud de tancament voluntari i iniciar un nou procediment de vinculació de la farmaciola farmacèutica permanent en la Urbanització La Rellana del municipi d'Algorfa. [2018/9954]  
Vista la sol·licitud de tancament voluntari de la farmaciola farmacèutica permanent en la Urbanització La Rellana del municipi d'Algorfa (Alacant), formulada per Alicia Peris León, farmacèutica titular de l'oficina de farmàcia número A-838 -F, situada en el carrer Cristóbal Colón, cantó carrer Ramón y Cajal, del municipi d'Almoradí (Alacant).   
Considerant que el tancament de la farmaciola se sol·licita voluntàriament pel farmacèutic responsable al·legant que la farmaciola li resulta insostenible ja que les despeses dupliquen en gran manera els ingressos.   
Considerant que la farmaciola farmacèutica permanent en la Urbanització La Rellana del municipi d'Algorfa (Alacant) es va obrir el dia 13 de març de 2017, el tancament voluntari de la farmaciola no podria produir-se abans del 13 de març de 2018, d'acord amb el que disposa l'article 8 de l'Ordre d'1 de juny de 2000, data a partir de la qual podrà reobrir-se per part del farmacèutic titular de la nova oficina de farmàcia a què es vincule.   
Considerant que es compleix el que preveu l'article 6 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, per haver transcorregut més d'un any des de l'obertura de la farmaciola, i d'acord amb el que estableix l'article 8.1, de l'esmentada ordre, resolc:  
  
Acceptar la sol·licitud de tancament voluntari i iniciar un nou procediment de vinculació de la farmaciola farmacèutica permanent en la Urbanització La Rellana del municipi d'Algorfa (Alacant), amb les indicacions següents:   
L'Ajuntament d'Algorfa (Alacant) no ofereix cap local per a la ubicació de la farmaciola.   
El mínim d'assistència és de 20 hores setmanals d'atenció al públic, preferentment durant l'horari de consulta mèdica.   
Els farmacèutics titulars d'oficina de farmàcia oberta al públic en la mateixa zona farmacèutica número 36 d'Alacant i contigus, interessats en l'adjudicació de la farmaciola, hauran de presentar en el termini màxim d'un mes, comptat a partir de l'endemà de la present publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, acompanyada de la documentació prevista en l'article 6.2 de l'esmentada ordre, així com amidament de la distància entre l'oficina de farmàcia i el local proposat per a l'obertura de la farmaciola i, si és el cas, acreditació de la condició de farmàcia de viabilitat econòmica compromesa (VEC). La vinculació de la farmaciola es realitzarà conforme a l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 9/2011, de 26 de desembre, de mesures fiscals, de gestió administrativa i financera, i d'organització de la Generalitat.  
  
La presentació de sol·licituds es podrà efectuar en el Registre General de la Conselleria de Sanitat Universal i Salut Pública, carrer Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions publiques.  
  
València, 16 d'octubre de 2018.- El director general de Farmàcia i Productes Sanitaris: José Manuel Ventura Cerdá.